jkorsvik/nowiki_second_scrape_merged huggingface dataset:
Michael Burston

Michael «Würzel» Burston (født 23. oktober 1949 i Cheltenham, død 9. juli 2011) var en engelsk gitarist, kjent for sin tid som medlem i heavy metal-bandet Motörhead.
Før Würzel ble med i Motörhead var han korporal i militæret og spilte i bandene Bastard og Warfare. Etter at gitaristen Brian «Robbo» Robertson forlot Motörhead i 1984, søkte bandet etter en erstatning. Flere musikere fra hele verden sendte inn opptak, inkludert Würzel. Etter å ha gått gjennom ulike opptak og prøvespillinger, satt Lemmy igjen med to gitarister; Würzel og Phil Campbell. Da Lemmy ikke klarte å bestemme hvem av dem skulle bli med, lot han like godt begge bli med i bandet, og Motörhead fikk to gitarister for første gang. Würzel forlot Motörhead i 1995 etter å ha spilt inn fem studioalbum med bandet. Han ble ikke erstattet etter at han forlot bandet, og Motörhead gikk tilbake til å være en trio.
I 1995 spilte han i og ga ut et album med det kortlevende bandet Warhead. I 1998 ga han ut soloalbumet Chill Out or Die (The Ambient Album) under navnet Würzel. Han spilte også gitar på albumet Metal Anarchy til det britiske heavy metal-bandet Warfare.
Würzel døde i 2011 av hjertesvikt i en alder av 61 år.


== Referanser ==


== Eksterne lenker ==
(en) Michael Burston på Internet Movie Database 
(en) Michael Burston hos The Movie Database 
(en) Michael Burston på Discogs 
(en) Michael Burston på Discogs 
(en) Michael Burston på MusicBrainz 
(en) Michael Burston på Encyclopaedia Metallum 
(en) Michael Burston på AllMusic 
(en) Michael Burston på AllMusic 
(en) Michael Burston på AllMusic
Deferribacteraceae

Deferribacteraceae er en familie av bakterier, som har blitt tildelt sin egen rekke (Deferribacteres).


== Kilder ==
Huber, H., and Stetter, K.O.. "Family I. Deferribacteraceae fam. nov." In: Bergey's Manual of Systematic Bacteriology, 2nd ed., vol. 1 (The Archaea and the deeply branching and phototrophic Bacteria) (D.R. Boone and R.W. Castenholz, eds.), Springer-Verlag, New York (2001). pp. 465-466.


== Eksterne lenker ==
(en) Deferribacteraceae – oversikt og omtale av artene i WORMS-databasen 
(en) Deferribacteraceae i Encyclopedia of Life 
(en) Deferribacteraceae i Global Biodiversity Information Facility 
(en) Deferribacteraceae hos ITIS 
(en) Deferribacteraceae hos NCBI 
Deferribacteraceae – detaljert informasjon på Wikispecies
Yxney

Yxney brukes i dag som navn på den ytterste delen av Østerøya i Sandefjord. Området omfatter blant annet et naturreservat og Tønsberg tønne. Historisk ble navnet Yxney brukt om flere øyer som etter hvert har vokst sammen og i dag utgjør halvøya Østerøya.

Området er konstant et diskusjonstema for kommunen pga. de deler som er privateid, bla. av finansmannen Kjell Christian Ulrichsen som har blitt dekket av media.  Sommeren 2007 ferdigforhandlet Sandefjords ordfører Bjørn Ole Gleditsch (H), en avtale som via omveier sikrer allmennheten tilgang til en strand på vestsiden Yxney.  Avtalen er omstridt, bl.a hevder Den Norske Turistforening at kommunen ikke har rett til å forhandle bort retten til fri ferdsel i utmark.


== Eksterne lenker ==
Nyheter om Yxney
Oversiktskart over Yxney
Deinococcus-Thermus

Deinococcus-Thermus er en liten gruppe av bakterier som omfatter kokker som er høyt resistans mot ekstreme miljøer. Det er to hovedgrupper: Deinococcales inkluderer en enkelt slekt, Deinococcus, med atskillige arter som er resistant mot radioaktivitet; de har blitt kjent ved deres dyktighet til å spise atomavfall og andre giftige materialer, overleve vakuum i verdensrommet og ekstrem kulde og varme. 
Thermales inkluderer flere grupper som er resistante mot varme.


== Eksterne lenker ==
(en) Deinococcus-Thermus – oversikt og omtale av artene i WORMS-databasen 
(en) Deinococcus-Thermus i Encyclopedia of Life 
(en) Deinococcus-Thermus i Global Biodiversity Information Facility 
(no) Deinococcus-Thermus hos Artsdatabanken 
(en) Deinococcus-Thermus hos ITIS 
(en) Deinococcus-Thermus hos NCBI 
(en) Kategori:Deinococcus–Thermus – bilder, video eller lyd på Wikimedia Commons 
Deinococcus-Thermus – detaljert informasjon på Wikispecies
Dictyoglomi

Dictyoglomi er en gruppe (rekke) av bakterier. Arten Dictyoglomus thermophilum  er ekstremt termofil, som betyr at de trives i ekstrem varme. Den er kjemoorganofil, som betyr at den omdanner energi fra organiske molekyler, så dette er en arobisk bakterie.


== Eksterne lenker ==
(en) Dictyoglomi i Encyclopedia of Life 
(en) Dictyoglomi i Global Biodiversity Information Facility 
(no) Dictyoglomi hos Artsdatabanken 
(sv) Dictyoglomi hos Dyntaxa 
(en) Dictyoglomi hos Fossilworks 
(en) Dictyoglomi hos ITIS 
(en) Dictyoglomi hos NCBI 
Dictyoglomi – detaljert informasjon på Wikispecies
Djevelskate

Djevelskaten er de største av skatene. Den har antageligvis fått navnet sitt på grunn av sitt noe merkelige utseende og sin enorme størrelse. Det litt skremmende utseendet forsterkes av de sakte slagene den gjør med «vingene» og den glidende bevegelsen gjennom vannet.
Djevelskatene foretrekker de tropiske og subtropiske havene, både langs kystene og ute til havs. I motsetning til de fleste andre skater lever de ikke på bunnen, men like under vannflaten.
Djevelskatene føder levende unger. Hannen og hunnen parer seg når som helst på året. Normalt føder hunnen bare én unge på ca. 1,5 meter.
Djevelskaten lever for det meste av plankton og reker, men de kan også spise småfisk. Djevelskatens filitreringsapparat tar opp både føde og oksygen. Før vannet strømmer gjennom gjellene filtreres føden ut i et omdannet gjellegitter. Derfra transporteres føden videre ned i magen.

Lengde: 3–5 m.
Bredde: 4,5 – 6,5 m.
Vekt: opptil 1360 kg.


== Eksterne lenker ==
(en) Djevelskate – oversikt og omtale av artene i WORMS-databasen 
(en) Djevelskate i Global Biodiversity Information Facility 
(en) Djevelskate hos ITIS 
(en) Djevelskate hos NCBI 
(en) Kategori:Manta birostris – bilder, video eller lyd på Wikimedia Commons 
(en) Manta birostris – galleri av bilder, video eller lyd på Wikimedia Commons 
Mobula birostris – detaljert informasjon på Wikispecies
Planctomycetes

Planctomycetes er en serie av vannlevende bakterier og har blitt påvist i brakkvann, sjø- og ferskvannsprøver. De formerer seg ved okulasjon. 


== Fotnoter ==


== Eksterne lenker ==
(en) Planctomycetes – oversikt og omtale av artene i WORMS-databasen 
(en) Planctomycetes i Encyclopedia of Life 
(en) Planctomycetes i Global Biodiversity Information Facility 
(no) Planctomycetes hos Artsdatabanken 
(sv) Planctomycetes hos Dyntaxa 
(en) Planctomycetes hos Fossilworks 
(en) Planctomycetes hos ITIS 
Planctomycetes – detaljert informasjon på Wikispecies
Skyt-og-glem

Skyt-og-glem (fra engelsk fire-and-forget) er en tredjegenerasjons metode å lede missiler på. Det betyr at et mål kan låses, missilet avfyres og deretter kan operatøren gå over til andre oppgaver, eller neste mål.
Missiler ledet på denne måten utgjør en stor fordel for operatøren, fremfor tidlige missilsystemer. Tiden som må ofres på hvert enkelt missil er minimal. Ved bruk av våpensystemer uten disse mulighetene, er operatøren svært utsatt for angrep, og kan ikke utføre andre oppgaver. For eksempel trenger ikke et fly å ha sin egen radar låst på et mål hele veien fra missilet forlater flyet til målet treffes, men trenger kun å gi beskjed til missilet hvilket mål som skal følges.
Skyt-og-glem-missiler blir fôret med mest mulig informasjon om målet før avfyring, så som koordinater, kurs, høyde, fart og så videre. Etter avfyring leder missilet seg selv ved en kombinasjon av gyroskop, GPS, og eventuelt sensorer innebygget i missilet, så som IR-sensorer eller egen radar.


== Missiler med skyt-og-glem-mulighet ==

AGM-114L Longbow Hellfire
AGM-65 Maverick
AIM-9 Sidewinder (X-versjonen)
AIM-54C Phoenix
AIM-120 AMRAAM
IRIS-T
PARS 3/Trigat
AAM-4 (Type 99 AAM)
SRAW Predator Antitank-missil
FGM-148 Javelin
Nag (Cobra)
AGM-84 Harpoon
RIM-66 Standard SM2, kun typene IIIb og IVa


== Referanser ==
Julius Richard Petri

Julius Richard Petri (født 31. mai 1852 i Barmen, død 20. desember 1921 i Zeitz) var en tysk bakteriolog som er kjent for å ha oppfunnet petriskålen da han i 1877 jobbet som assistent hos Robert Koch. Fra 1889 var han medlem av det keiserlige sunnhetskontor i Tyskland og leder av et laboratorium. Han hadde tittel av geheimråd da han pensjonerte seg i 1900.


== Bibliografi ==
Das Mikroskop. Von seinen Anfängen bis zur jetzigen Vervollkommnung. 1896.
Versuche zur Chemie des Eiweissharns. 1876.
Apparat zur Bestimmung des Wassergehalts in der Milch durch Destillation im Vacuum.
Die Gefärhlichkeit der Carbon-Natron-Oefen. 1889.
Gewerbehygiene. 1890.
Versuche, über die Verbreitung ansteckender Krankheiten, insbesondere der Tuberkulose, durch den Eisenbahnverkehr und über die dagegen zu ergreifenden Massnahmen. 1893.
Zur Beurtheilung der Hochdruck-Pasteurisir-Apparate. 1897.
Zum Nachweis in Butter und Milch. 1897.


== Referanser ==


== Eksterne lenker ==
Who named it? Richard Julius Petri
St. Roch kapell og St. Anton kapell

St. Roch kapell og St. Anton kapell (polsk Kapliczki św. Rocha i św. Antoniego) ligger i Łagiewniki-skogen ved Wycieczkowa-gaten 75 i Łódź. Et av trekapellene, St. Anton kapell, regnes for å være byens eldste severdighet.
Det finnes mange legender rundt kapellenes oppreisning. De knytter imidlertid alle kapellene til åpenbaringer av St. Anton på 1670-tallet, da Łagiewniki-skogen ble eid av den adelige Żeleski-familien. Siden helgenen viste seg i fransiskanerdrakt ble det sendt bud på fransiskanerne, som tok med seg et maleri av St. Anton og plasserte det i et trekapell viet til St. Anton. Den 22. juni 1680 ble Łagiewniki-skogen erklært et mirakuløst sted av den katolske kirke, og fransiskanerne fikk samtidig status som stedets voktere.
På grunn av mange pilegrimer ble det i 1682 reist en stor trekirke på det opprinnelige stedet til kapellet samt et trekloster med plass til 12 munker. Trekirken ble ombygd til en barokk murkirke i årene 1701–1723 (St. Anton kirke). Trekapellet fra 1676 ble derimot forflyttet til den såkalte «Pustelnia» (i dag Wycieczkowa-gaten), ved siden av St. Roch kapell fra begynnelsen av det 18. århundre.
Christian Gram

Hans Christian Joachim Gram (født 13. september 1853 i København i Danmark, død 14. november 1938) var en dansk lege og bakteriolog, som i 1884 oppfant gramfarging, en metode til farging av bakterier.
Farvemetoden oppdeler bakteriene i to grupper, de gram-positive og de gram-negative. Det er forskjeller i celleveggen som farger bakteriene forskjellig.


== Bibliografi ==
H. C. J. Gram: Blodet hos Klorotiske med Hensyn til Blodlegemernes Tal og Størrelse hos Mennesket. København, 1882.
H. C. J. Gram: Undersøgelser over de røde Blodlegemers Størrelse hos Mennesket. PhD afhandling, København, 1883.
H. C. J. Gram: Über die isolierte Färbung der Schizomyceten in Schnitt- und Trockenpräparaten. Fortschr. Med. 2 (1884), 135-139.
H. C. J. Gram: Klinischer Versuch über die diuretische Wirkung der Theobromin. Therapeutisches Monatsheft. IV, 1890; Diuretin.
H. C. J. Gram: Lægemidlernes Egenskaber og Doser i Tabelform. København, 1897.
H. C. J. Gram: Klinisk-therapeutiske Forelæsninger for de Studerende. 4 bind. København, 1902-1909.


== Referanser ==
Norman Ross

Norman DeMille Ross (født 2. mai 1896 i Portland, Oregon, død 19. juni 1953 i Evanston, Illinois) var en amerikansk svømmer.
Ross vant tre olympiske gull i Sommer-OL 1920 i Antwerpen og han satte mer enn ti verdensrekorder i sin svømmekarriere.


== OL-medaljer ==
1920  Antwerpen -  Gull i svømming, 400 meter fristil
1920  Antwerpen -  Gull i svømming, 1500 meter fristil
1920  Antwerpen -  Gull i svømming, 4 x 200 meter fristil (USA)


== Referanser ==


== Eksterne lenker ==
(en) Norman Ross – Olympics.com 
(en) Norman Ross – Olympic.org 
(en) Norman Ross – Olympedia 
(en) Norman Ross – Sports-Reference (OL-resultater – arkivert) 
(en) Norman Ross – Swimming Hall of Fame
Håkan Malmrot

Håkan Malmrot (født 29. november 1900, død 10. januar 1987) var en svensk svømmer.
Malmrot vant to olympiske gull under OL 1920 i Antwerpen. Han vant 200 og 400 meter brystsvømming. Thor Henning sikret dobbeltseier for Sverige på begge distansene.


== Referanser ==


== Eksterne lenker ==
(en) Håkan Malmrot – Olympedia 
(en) Håkan Malmrot – Sports-Reference (OL-resultater – arkivert) 
(sv) Håkan Malmrot – Sveriges olympiske komité 
(en) Håkan Malmrot – Swimming Hall of Fame
Saltillo

Saltillo er hovedstad i den meksikanske delstaten Coahuila. Byen befinner seg sørøst i Coahuila, omtrent 90 km øst for Monterrey og 400 km sør for grensen mot Texas i USA.
Det bor omtrent 650 000 innbyggere i byen, og om man teller med storbyområdene er innbyggertallet oppe i omtrent 750 000.
Byen ligger 1600 meter over havet.
Saltillo ble grunnlagt i 1577. Dette gjør den til den eldste byen nord i Mexico.
Fibrobacteres

Fibrobacteres er en liten rekke innen bakteriene som inkluderer majoriteten av bakteriene i magesekken hos drøvtyggere. Dette muliggjør nedbryting av plantebasert cellulose. Medlemmer av denne rekken var kategorisert i en annen rekke i 1988, under Bacteroidetes, men har nå fått sin egen.


== Referanser ==


== Eksterne lenker ==
(en) Fibrobacteres – oversikt og omtale av artene i WORMS-databasen 
(en) Fibrobacteres i Encyclopedia of Life 
(en) Fibrobacteres i Global Biodiversity Information Facility 
(no) Fibrobacteres hos Artsdatabanken 
(sv) Fibrobacteres hos Dyntaxa 
(en) Fibrobacteres hos Fossilworks 
(en) Fibrobacteres hos ITIS 
(en) Fibrobacteres hos NCBI 
Fibrobacteres – detaljert informasjon på Wikispecies
Lilleskagen

Lilleskagen er et friområde med badestrand på Hvasser i Færder kommune i Vestfold. Området ligger på øyas østside ut mot Oslofjorden. Stranda består både av svaberg og sandstrender, og er godt tilrettelagt med hensyn til adkomst, med stor parkeringsplass og toaletter (utedo). Fem min å gå til stranda fra parkeringsplassen. 


== Eksterne lenker ==
Lilleskagen Oslofjordens friluftsråd
Oslofjorden.com om badeplassen Lilleskagen
Petriskål

En petriskål er en lav, rund skål av glass eller plast med et lokk i tilsvarende materiale som brukes til mikrobiologisk cellekultur; det være seg fra dyr, planter, bakterier eller sopp. Ved at vekstmediet, som gir vekst for spesifikke organismer isoleres i skålen, kan kolonier at organismen dyrkes fram. Skålen ble oppfunnet av Julius Richard Petri i 1877 mens han arbeidet som assistent for Robert Koch. Skålene varierer i diameter fra 45 mm, 90 mm og høyere. Høyden er gjerne rundt 1 cm.


== Referanser ==
James Stott

James Stott (født 6. november 1871 i Darlington, død 8. oktober 1908 i Newcastle upon Tyne) var en engelsk fotballspiller.
Stott startet sin karriere i South Bank og Middlesbrough før han ble hentet til Liverpool av managerne John McKenna og W. E. Barclay i august 1893. Hans første kamp for klubben kom i bortekampen mot Middlesbrough Ironopolis på Paradise Ground 2. september 1893, i kampen Liverpool vant 2-0. Hans første scoring kom i bortekampen mot Ardwick 16. september samme år, i en kamp Liverpool vant 1-0. Liverpool vant 2. divisjon dette året, med Stott som en viktig bidragsyter siden Stott scoret 14 mål på 15 ligakamper, (14 mål på 17 kamper totalt), og ble med dette klubbens topscorer. 
Stott fikk tross dette kun en sesong i Anfield-klubben, i det han signerte for Grimsby i august 1894. Han ble også i denne klubben en sesong. Stott signerte for Newcastle i 1895. Han ble her klubbens kaptein, og var med på opprykket fra 2. divisjon i 1898. Etter en sesong i 1. divisjon med Newcastle returnerte han til Middlesbrough i 1899.
Han klarte ikke å spille seg til fast plass, så han la støvlene på hylla i 1900.
Dessverre hadde han en hjernesvulst, og han døde på et Psykiatrisk sykehus i 1908.


== Statistikk ==


=== Kamper ===
Liverpool

1893-1894: Ligakamper – mål: 15 kamper – 14 mål.
1893-1894: Totalt kamper – mål: 17 kamper – 14 mål.


=== Medaljer ===
Liverpool

1893/1894: Ligavinner 2. Divisjon.Newcastle

1897/1898: Nr 2 i 2. Divisjon.


== Se også ==
Statistikk om Liverpool FC.


== Eksterne lenker ==
Profil på LFChistory.net
Curtiss C-46 Commando

Curtiss C-46 Commando er et to-motors amerikansk transportfly.
C-46 Commando ble opprinnelig utviklet som passasjerfly under betegnelsen CW-20, men med den andre verdenskrig i gang kom flytypen til først og fremst bli brukt militært. Den første prototypen, som eneste fly fikk betegnelsen C-55, ble overført til BOAC, og fra 12. juli 1942 ble C-46 levert til det amerikanske flyvåpenet. C-46 ble også benyttet av den amerikanske marinen under betegnelsen R5C.
Etter den andre verdenskrig ble C-46 brukt både som fraktfly og passasjerfly av sivile operatører, blant annet av det israelske flyselskapet El Al. Noen få fly er ennå i kommersiell bruk.
I Norge ble flytypen benyttet av Fred. Olsens Flyselskap som fraktfly.


== Spesifikasjoner ==


== Eksterne lenker ==
Curtiss-Wright C-46 Commando
The Human Equation

The Human Equation er det sjette studioalbumet til Ayreon. Albumet er laget av det eneste faste Ayreon-medlemmet Arjen Lucassen, med ti gjestevokalister, fire gjestekeyboardister og en gjestetrommeslager. Se nedenfor for full liste over musikere. Albumet blir sett på som et av de beste «rockeoperaene» og progressive konseptalbumene noen sinne.
Albumet er et konseptalbum og handler om en person som har havnet i koma. Han ligger i sykehussengen uten evnen til å røre seg, men kan høre stemmene til de som sitter rundt ham, i tillegg til hans egne minner og følelser.


== Sporliste ==
Disk 1«Day One: Vigil» (1:33)
«Day Two: Isolation» (8:42)
«Day Three: Pain» (4:59)
«Day Four: Mystery» (5:37)
«Day Five: Voices» (7:10)
«Day Six: Childhood» (5:05)
«Day Seven: Hope» (2:47)
«Day Eight: School» (4:23)
«Day Nine: Playground» (2:16)
«Day Ten: Memories» (3:57)
«Day Eleven: Love» (4:18)Disk 2«Day Twelve: Trauma» (9:54)
«Day Thirteen: Sign» (4:47)
«Day Fourteen: Pride» (4:43)
«Day Fifteen: Betrayal» (5:24)
«Day Sixteen: Loser» (4:47)
«Day Seventeen: Accident?» (5:42)
«Day Eighteen: Realization» (4:31)
«Day Nineteen: Disclosure» (4:43)
«Day Twenty: Confrontation» (7:03)


== Personell ==
Arjen Anthony Lucassen – Vokalist (stemmen til «bestevenn») og alle instrumenter med unntak av gjestemusikerne
Mikael Åkerfeldt – Vokalist (stemmen til «frykt»)
Mike Baker – Vokalist (stemmen til «far»)
Marcela Bovio – Vokalist (stemmen til «kone»)
Eric Clayton – Vokalist (stemmen til «fornuft»)
Magnus Ekwall – Vokalist (stemmen til «stolthet»)
Heather Findlay – Vokalist (stemmen til «kjærlighet»)
Devon Graves – Vokalist (stemmen til «smerte»)
Irene Jansen – Vokalist (stemmen til «lidenskap»)
James LaBrie – Vokalist (stemmen til «meg»)
Devin Townsend – Vokalist (stemmen til «sinne»)
Ed Warby – Trommer
Ken Hensley – Keyboard
Martin Orford – Keyboard
Joost van den Broek – Keyboard
Oliver Wakeman – Keyboard
Robert Baba – Fiolin
Marieke van der Heyden – Cello
Jeroen Goossens – Fløyte
John McManus – Fløyte


== Eksterne lenker ==
(en) The Human Equation på Discogs 
(en) The Human Equation på MusicBrainz 
(en) The Human Equation på Encyclopaedia Metallum
Whiplash (sang)

«Whiplash» er debutsinglen fra Metallicas debutalbum Kill 'Em All, utgitt av Metallica i 1983. Sangen ble skrevet av James Hetfield og Lars Ulrich. Teksten handler om hvordan man føler seg når man headbanger. («...thrashing all around, acting like a maniac, whiplash!..»)
Det sies at sangen skal være inspirert av, eller en hyllest til Motörhead og sangen «(We Are) The Road Crew» fra albumet Ace of Spades. Det er flere likheter i de to sangene, spesielt det siste verset. Motörhead var også et av Metallicas største inspirasjonskilder og idoler da de begynte å skrive musikk. I 2005 mottok Motörhead en Grammy for «best metal performance», da de spilte inn en coverversjon av «Whiplash».


== Eksterne lenker ==
(en) Whiplash på MusicBrainz 
Sangtekstene til «Whiplash»
Hit the Lights

«Hit the Lights» er det første sporet på Metallicas debutalbum Kill 'Em All. Det var også den første sangen James Hetfield og Lars Ulrich skrev da de startet bandet. Hetfield hadde allerede skrevet mesteparten av sangen i sitt gamle band Leather Charm, men fullførte den sammen med Ulrich. Sangen har blitt kjent for å være en av de aller første thrash metal-sangene til å bli skrevet, slått med noen måneder av Overkills «The Beast Within». Før Metallica ga ut Kill 'Em All var «Hit the Lights» med på 1982-utgaven av Metal Massacre, som var et samlealbum med ferske amerikanske metal-band. Sangen var også med på Metallica-demoen No Life 'Till Leather, som også er et av de få opptakene hvor Dave Mustaine spilte før han ble kastet ut av bandet.


== Eksterne lenker ==
«Hit the Lights» sangtekster
Mike Hooper

Mike Hooper (født 10. februar 1964 i Bristol) er en tidligere engelsk fotballkeeper.
Hooper startet sin karriere som juniorspiller i Mangotsfield United før han signerte for Bristol City i 1983. Her ble han værende i 2 sesonger, men fikk kun en ligakamp. I 1985 skrev han under for Wrexham. Her fikk han 34 ligakamper. Han ble hentet til Liverpool av manager Kenny Dalglish for £40 000 25. oktober 1985. Han ble hentet som reserve for Bruce Grobbelaar, men fikk likevel 73 kamper for de røde, (51 ligakamper), i de 8 sesongene han tilbragte i Anfield – klubben.
Han ble lånt ut til Leicester i 1990 hvor han spilte 14 ligakamper.
I 23. september 1993 ble han solgt til Newcastle hvor han spilte 25 kamper. Han la opp i 1995.
Han jobber i dag som dørvakt på et utested i City of Durham.


== Statistikk ==


=== Kamper ===
Liverpool

1985-1993: Ligakamper – mål: 51 kamper – 0 mål.
1985-1993: Totalt kamper – mål: 73 kamper – 0 mål.


=== Medaljer ===
1986: Charity Shield vinner.
1986: Screen Sport Super Cup vinner.
1988: Charity Shield vinner.
1989: Charity Shield vinner.
1990: Charity Shield vinner.


== Se også ==
Statistikk om Liverpool FC.


== Referanser ==


== Eksterne lenker ==
(en) Mike Hooper – Transfermarkt 
(en) Mike Hooper – Soccerbase.com 
(en) Mike Hooper – FootballDatabase.eu 
Profil på LFChistory.net
profil på Liverpools offisielle hjemmeside
17. serierunde i Adeccoligaen 2007

17. serierunde i Adeccoligaen 2007 startet som en full runde den 5. august med åtte kamper den som alle startet klokken 18.00. Som et ledd i et dommerutvekslingsprogram hadde for øvrig kampen mellom Hønefoss og Tromsdalen en finsk hoveddommer.


== Fakta ==


== Eksterne lenker ==
Adeccoligaen 2007: Terminliste og resultater på altomfotball.no
Sworn

Sworn er et norsk melodisk ekstrem metal-band, dannet av Christoffer Kjørsvik i Bergen i 2005.
Christoffer Kjørsvik startet bandet som et soloprosjekt, og spilte inn demoen Night Supremacy, med Lars Jensen fra Myrkgrav som session-vokalist. Etter dette inviterte Kjørsvik Tom Ian Klungland, som hadde skrevet tekstene til Night Supremacy, med i bandet som trommeslager. Han tok med seg gitarist Gøran Hope og bassist Leif Herland. Bandet ansatte så vokalist Roland «Røst» Røtne, og Sworn som engang var enmanns-prosjekt var nå et fullt band. Sworn ble enige om å spille inn demoen på nytt med de nye musikerne med, men etter å ha skrevet nytt materiale skiftet de mening og bestemte seg for å gi ut et full-lengde studioalbum istedenfor. Innspillingene startet i september 2006, og 17. februar 2006 holdt de sin første konsert i Bergen. Under innspillingen av albumet forlot vokalisten Roland Røtne bandet, og den tidligere session-vokalisten Lars Jensen ble med i bandet som fast medlem. Studioalbumet fikk navnet The Alleviation og var ferdig i april 2007. Albumet ble gitt ut på plateselskapet Twilight Vertrieb 20. juli samme år.


== Eksterne lenker ==
(en) Offisielt nettsted 
(en) Sworn på Encyclopaedia Metallum
The Dance of Eternity

The Dance of Eternity er en instrumental sang av progressiv metal bandet Dream Theater.
Sangen finner du som spor 9 på deres CD Metropolis Pt. 2: Scenes from a Memory. Det er den andre instrumentale sangen på dette albumet etter sangen «Overture 1928». Det er en enorm sammensetning av rytmer, melodier og komplekse riff. Sangen (6'13) har en hel masse forskjellige sammensetninger fra andre låter bandet har.


== Eksterne lenker ==
Analyse av The Dance of Eternity